IIT-BHU का स्टार्ट अप यंग स्किल्ड इंडिया ‘आदर्श बहू’ बनने के लिए तीन महीने का कोर्स लेकर आया है। यंग स्किल्ड इंडिया के सीईओ नीरज श्रीवास्तव का बयान था कि इस कोर्स की शुरुआत समाज में बढ़ती हुई समस्या को देखते हुए की जा रही है। अभियान को एक निजी संस्थान के साथ मिलकर ‘डॉटर्स प्राइड - बेटी मेरा अभिमान’ कोर्स के तहत तैयार किया गया है। उन्होंने बताया था कि तीन महीने की इस ट्रेनिंग में आत्मविश्वास, पारस्परिक कौशल, समस्या को सुलझाने के कौशल, तनाव संभालने के गुण के साथ ही कंप्यूटर की जानकारी, फैशन के बारे में ज्ञान के अलावा मैरिज स्किल्स और सामाजिकता के भी गुण सिखाए जाएँगे।